কুমিল্লা ভিক্টোরিয়ান্স
কুমিল্লা ভিক্টোরিয়ান্স একটি বাংলাদেশী ফ্র্যাঞ্চাইজি দল, যা বাংলাদেশ প্রিমিয়ার লিগ ক্রিকেট টুর্নামেন্টে চট্টগ্রাম বিভাগের কুমিল্লা জেলাকে প্রতিনিধিত্ব করে। এটি মূলত কুমিল্লা ভিত্তিক একটি দল। এই দলটি নাফিসা কামালের কুমিল্লা লিজেন্টস লিমিটেড কর্তৃক ২০১৫ সালে প্রতিষ্ঠা করা হয়। কুমিল্লা ভিক্টোরিয়ান্স বিপিএল ২০১৫ সালে নতুন দল হিসেবে অংশগ্রহণ করে। ২০১৯ সালে দলটি বিলুপ্ত করা হয় এবং ২০১৯-২০ বিপিএল-এর সপ্তম আসরের জন্য বাংলাদেশ ক্রিকেট বোর্ড (বিসিবি) মালিকানায় দলটিকে কুমিল্লা ওয়ারিয়র্স হিসাবে পুনর্গঠন করা হয়।